Neuvoston 19 päivänä kesäkuuta 1995 vahvistama yhteinen kanta (EY) N:o 8/95, Euroopan parlamentin ja neuvoston direktiivin 95/. . ./EY antamiseksi kuluttajansuojasta elintarvikkeiden hintojen ilmoittamisessa annetun direktiivin 79/581/ETY ja kuluttajansuojasta muiden tuotteiden kuin elintarvikkeiden hintojen ilmoittamisessa annetun direktiivin 88/314/ETY muuttamisesta



Virallinen lehti nro C 182 , 15/07/1995 s. 0006



YHTEINEN KANTA (EY) N:o 8/95, neuvoston 19 päivänä kesäkuuta 1995 vahvistama, Euroopan parlamentin ja neuvoston direktiivin 95/. . ./EY antamiseksi kuluttajansuojasta elintarvikkeiden hintojen ilmoittamisessa annetun direktiivin 79/581/ETY ja kuluttajansuojasta muiden tuotteiden kuin elintarvikkeiden hintojen ilmoittamisessa annetun direktiivin 88/314/ETY muuttamisesta (95/C 182/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous ja sosiaalikomitean lausunnon (1), noudattavat perustamissopimuksen 189 b artiklassa määrättyä menettelyä (2), sekä katsovat että kuluttajansuojaa ja tiedotuspolitiikkaa koskevissa yhteisön ohjelmissa (3) on edellytetty hintamerkintöjen yleisperiaatteiden vakiinnuttamista, näistä periaatteista säädetään elintarvikkeiden osalta neuvoston direktiivillä 79/581/ETY (4) ja muiden tuotteiden kuin elintarvikkeiden osalta neuvoston direktiivillä 88/314/ETY (5), näissä direktiiveissä säädetään myös velvollisuudesta ilmoittaa pakkaamattomina myytävien ja tiettyjen valmiiksi pakattujen tuotteiden yksikköhinta sekä tietyistä poikkeuksista tästä velvollisuudesta, kun tuotetta myydään tietyn pakkauskoon mukaan pakattuina, tai jos tämä yksikköhinnan ilmoittaminen ei ole kuluttajalle annettavan tiedon kannalta merkitsevä tai jos se merkitsee tarpeettoman suurta rasitusta tietyille pienille vähittäismyyjille, kyseisissä direktiiveissä säädetään siirtymäkaudesta tiettyjen esipakattujen tuotteiden hintayksikön ilmoittamisen suhteen annettavien poikkeusten täytäntöönpanoa varten; tämä siirtymävaihe päättyy 7 päivänä kesäkuuta 1995, näiden direktiivien täytäntöönpano on kuitenkin osoittautunut erittäin monimutkaiseksi ottaen huomioon kauppatavat, jotka vaihtelevat jäsenmaasta toiseen, olisi otettava huomioon kaikki näiden direktiivien toteuttamisessa ilmenneet vaikeudet ja valmisteltava uudet yksinkertaisemmat säädökset, komission olisi annettava tätä varten vuoden kuluessa ehdotus yksinkertaistetusta sääntelystä, joka perustuu yleiseen velvollisuuteen ilmoittaa kaikkien tuotteiden osalta hinta ja yksikköhinta, näitä uusia määräyksiä ei kuitenkaan voida antaa ennen kesäkuuta 1995, olisi varauduttava ennakkoon jäsenvaltioille annettavaan, suunniteltujen säännösten täytäntöönpanoa varten tarvittavaan määräaikaan, ja tämän vuoksi olisi pidennettävä direktiivien 79/581/ETY ja 88/314/ETY 10 artiklan ensimmäisessä kohdassa säädettyä määräaikaa kahdella vuodella, OVAT ANTANEET TÄMÄN DIREKTIIVIN: 1 artikla 1. Korvataan kuluttajansuojasta elintarvikkeiden hintojen ilmoittamisessa annetun direktiivin 79/581/ETY 10 artiklan ensimmäisen kohdan ensimmäisessä virkkeessä sanat "seitsemän vuoden siirtymäkauden" sanoilla "yhdeksän vuoden siirtymäkauden". 2. Korvataan kuluttajansuojasta muiden tuotteiden kuin elintarvikkeiden hintojen ilmoittamisessa annetun direktiivin 88/314/ETY 10 artiklan ensimmäisen kohdan ensimmäisessä virkkeessä sanat "seitsemän vuoden siirtymäajan" sanoilla "yhdeksän vuoden siirtymäajan". 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan. Niiden on ilmoitettava tästä komissiolle viipymättä. Näitä säännöksiä sovelletaan 7 päivästä kesäkuuta 1995. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltiolle. Tehty . . . Euroopan parlamentin puolesta Puheenjohtaja Neuvoston puolesta Puheenjohtaja (1) lausunto annettu 30 päivänä maaliskuuta 1995 (ei vielä julkaistu virallisessa lehdessä) (2) Euroopan parlamentin lausunto annettu 19 päivänä toukokuuta 1995 (ei vielä julkaistu virallisessa lehdessä), neuvoston yhteinen kanta vahvistettu . . . (ei vielä julkaistu virallisessa lehdessä), ja Euroopan parlamentin päätös tehty . . . (ei vielä julkaistu virallisessa lehdessä) (3) EYVL N:o C 92, 25.4.1975, s. 2 ja EYVL N:o C 133, 3.6.1981, s. 2 (4) EYVL N:o L 158, 26.6.1979, s. 19, direktiivi sellaisena kuin se on muutettuna direktiivillä 88/315/ETY (EYVL N:o L 142, 9.6.1988, s. 23) (5) EYVL N:o L 142, 9.6.1988, s. 19 NEUVOSTON EHDOTUKSEN PERUSTELUT I. Johdanto 1. Komissio on 5 päivänä joulukuuta 1994 toimittanut neuvostolle EY:n perustamissopimuksen 100 a artiklaan perustuvan ehdotuksen kuluttajansuojasta elintarvikkeiden hintojen merkinnöissä annetun neuvoston direktiivin 79/581/ETY muuttamiseksi, jota direktiiviä on muutettu neuvoston direktiivillä 88/315/ETY ja kuluttajansuojasta muiden kuin elintarviketuotteiden hintamerkinnöissä annetulla neuvoston direktiivillä 88/314/ETY. 2. Euroopan parlamentti ja talous- ja sosiaalikomitea ovat antaneet lausuntonsa edellinen 19 päivänä toukokuuta 1995 ja jälkimmäinen 30 päivänä maaliskuuta 1995. Euroopan parlamentin lausunnon perusteella komissio on toimittanut muutetun ehdotuksensa . . . päivänä kesäkuuta 1995. 3. Neuvosto on 19 päivänä kesäkuuta 1995 vahvistanut yhteisen kantansa perustamissopimuksen 100 a artiklan mukaisesti. II. Tavoite 1. Tällä ehdotuksella pyritään lykkäämään neljällä vuodella yhteisöoikeuden nykyisten säännösten täydellistä täytäntöönpanoa tiettyjen valmiiksi pakattujen tuotteiden mittayksikköä kohti määriteltyjen hintojen merkitsemisen alalla; ilman tätä lykkäystä näitä säännöksiä olisi sovellettu 7 päivästä kesäkuuta 1995 alkaen. Tämä lisäaika käytetään hyödyksi uuden, yksinkertaistetun säädöksen valmistelemiseksi hintojen merkitsemisestä. III. Kommentit Ottaen huomioon direktiivin tarkoituksen ja tarpeen ottaa nopeasti käyttöön edellä viitatun yksinkertaistetun säädöksen neuvosto on voinut säilyttää kirjaimellisesti Euroopan parlamentin tarkistukset n:o 1-4, jotka komissio on ottanut muutettuun ehdotukseensa. Neuvoston yhteisessä kannassa säilytetään ainoastaan kahden vuoden lykkäys muutettavien kahden direktiivin säänösten täytäntöön panemisessa. Neuvosto ei kuitenkaan ole komission tavoin pitänyt sopivana ottaa tekstiin Euroopan parlamentin tarkistusa n:o 6 katsoen, ettei se liittynyt tämän ehdotuksen tarkoitukseen (pelkkä kertomus) ja että olisi tarkoituksenmukaisempaa käsitellä sitä, siinä määrin kuin komission lähestymistapa sitä edellyttää, yksinkertaistettua säädöstä koskevan ehdotuksen yhteydessä.